GOSPODARSTVO EUROPE

* gospodarstvo je skup svih djelatnosti kojima se stanovništvo svijeta bavi, dijeli se na sektore
1. sektor – PRIMARNI – poljoprivreda, stočarstvo, šumarstvo, lov, ribolov
2. sektor – SEKUNDARNI (PROIZVODNI) – industrija, rudarstvo, građevina, brodogradnja, energetika, proizvodni obrti
3. sektor – TERCIJARNI (USLUŽNI) – trgovina, turizam, ugostiteljstvo, promet, bankarstvo, osiguranja, uslužni obrti i servisi
4. sektor – KVARTARNI (državne i javne službe) – policija, vojska, vatrogasci, hitna služba, medicina, obrazovanje, znanost, kultura, sport, sudstvo, državna uprava (politika)
* Europa je jedan od najrazvijenijih kontinenata – 4 zemlje su članice G7 (Njemačka, Francuska, UK, Italija)
* malo zaposlenih u primarnim djelatnostima koje su mehanizirane i osuvremenjene
* kontinent siromašan rudama i energentima pa ih uvozimo
* rana i snažna industrijalizacija (započela na prostoru zapadne Europe) – danas najrazvijenije europske zemlje
* danas je većina stanovništva zaposlena u uslužnom sektoru – TERCIJARIZACIJA

GRADOVI I GRADSKI NAČIN ŽIVLJENJA

* URBANIZACIJA – proces nastanka, razvoja i širenja gradova i gradskog načina života
* AGLOMERACIJA – grad sa svojom urbaniziranom okolicom (npr. Zagreb)
* SATELITSKI GRADOVI – manja urbanizirana naselja u blizini aglomeracije s kojom su prometno dobro povezani i stanovništvo dnevno migrira zbog posla ili školovanja (za Zagreb, npr. Sv. I. Zelina, D. Selo, V. Gorica, Samobor, Zaprešić…)
* KONURBACIJA – više sraslih (spojenih) aglomeracija u jedan urbanizirani prostor – najveća u Europi je Rajna Ruhr u Njemačkoj
* zbog potrebe uvoza sirovina i energenata razvijaju su gradovi na obalama Europe – obala je LITORALIZIRANA
* najgušće naseljeni i najurbaniziraniji dijelovi Europe su Rajna Ruhr, Šlezija na jugu Poljske i talijanski industrijski trokut